**ОПШТИНА НОВА ЦРЊА**

Број: I-401-64/25

Датум: 01.09.2025.године

У поступку спровођења Пројекта развоја локалне инфраструктуре и институционалног јачања локалних самоуправа (у даљем тексту: Пројекат LIID) сходно Споразуму о зајму (Пројекат развоја локалне инфраструктуре и институционалног јачања локалних самоуправа) између Републике Србије и Међународне банке за обнову и развој потписаном 3. и 14. децембра 2022. године између Републике Србије, Министарства финансија и Међународне банке за обнову и развој (у даљем тексту: Светска бака) и Уговору о кредиту бр. ЦРС 1024 01 Ц између Француске агенције за развој, као Зајмодавца и Републике Србије, као Зајмопримца потписаном 5. децембра 2022. године између Републике Србије, Министарства финансија и Француске агенције за развој (у даљем тексту: AFD), Председник општине Нова Црња оглашава:

**ЈАВНИ УВИД**

**I. ЈАВНИ УВИД** у документацију везану за спровођење Пројекта развоја локалне инфраструктуре и институционалног јачања локалних самоуправа (у даљем тексту: Пројекат LIID) одржава се у трајању од **15 ДАНА**, у периоду од **01.09.2025.год. до 15.09.2025**. године.

**Јавни увид се односи на следеће потпројекте:**

**„Реконструкција платoa и тротоарa код поште у насељеном месту Српска Црња, на делу кат. парц. Бр. 274/2 и делу кат. парц. бр. 33, КО Срспка Црња;**

**Реконструкција паркинг површина и тротоара код малопродајног објекта „Gomex” у насељеном месту Српска Црња, на делу кат. парц. бр. 2604/2 и на делу кат. парц. бр. 2369, КО Српска Црња;**

**Реконструкција тротоарa испред зграде Општине Нова Црња, на деловима кат. парц. бр. 659/9, 659/21, 268 и 269, КО Нова Црња;**

**Реконструкција тротоара код Ловачког дома у Војвода Степи, на делу кат. парц. 662 К.О. Војвода Степа;**;

Документација из тачке I доступнa је на увид заинтересованој јавности у дигиталном облику на званичној интернет адреси Општине Нова Црња <https://www.novacrnja.rs/sr/meniji/informacije/dokumenta/liid-projekat>, а текст јавног увида ће осима на интернет адреси Општине Нова Црња бити објављен и на огласној табли Општинске управе.

**II.** Заинтересоване стране могу поднети примедбе, сугестије и др. на изложену документацију у току трајања јавног увида, усмено (лично или путем телефона) или у писаној форми попуњавањем обрасца за жалбе на Потпројекат (Прилог 1.) и достављањем лично, поштом, факсом или е-мејлом на наведену адресу: Општина Нова Црња - **Служба за пријем жалби – Жалбена комисија -**Одељење за општу управу, заједничке послове и јавне службе**,** ЈНА 110, 23218 Нова Црња, Е-пошта**:** **novacrnja@gmail.com****,** Број телефона: 023/815-030, најкасније до **15.09.2025**. год. до 14,00 часова.

**III**. **ЈАВНА РАСПРАВА** на којој ће бити разматране достављене примедбе, сугестије и сл. током трајања јавног увида одржаће се дана **18.09.2025.** године (четвртак) са почетком у 12:00 часова у сали број 6 у згради општинске управе у Новој Црњи.

**Циљеви ангажовања заинтересованих страна:**

Ангажовање заинтересованих страна треба планирати и спровести без дискриминације, узимајући у обзир разлике у изложености ризику и повећану осетљивост угрожених група. Ангажовање заинтересованих страна, укључујући и објављивање и дистрибуцију информација о Пројекту и Потпројекту, спроводи се са циљем претходног информисаног и слободног ангажовања и учешћа, како би довело до широке подршке заједнице која је изложена утицајима пројекта и обезбедило дугорочну одрживост активности пројекта. Мишљења и аргументи заинтересованих страна ће бити документовани и пажљиво размотрени током фазе припреме и реализације пројекта.

Користи од правовременог и правичног ангажовања свих заинтересованих страна је стварање односа поверења уз обострано уважавање и смањење потенцијалних друштвених ризика, ризика по животну средину и безбедност на на најмању могућу меру. Заинтересоване стране дају допринос и подршку као корективни учесници процеса.

Све примедбе, сугестије, мишљења и сл. евидентирају се у Интерном регистру укључивања заинтересованих страна.

Јавној расправи ће присуствовати представници пројектаната, представници Општине Нова Црња, а седници могу присуствовати и сва физичка и правна лица која су доставила примедбе, сугестије и сл. у току трајања јавног увида.

О спроведеној јавној расправи сачињава се извештај, који се објављује на интернет презентацији.

 Председник општине Нова Црња

 Драган Даничић